Krzysztof Kieślowski, naixito de Varsovia o 27 de chunio de 1941 y muerto en ixa mesma ciudat o 13 de marzo de 1996, estió un director cinematografico y guionista polaco, que prencipió a suya carrera cinematografica en primerías d'os anyos 1970 en o cine polaco, ta estar conoixito internacionalment dende meyatos d'os anyos 1980, con destacata pertecipación en o cine francés. Mientres a suya carrera cinematografica recibió quantos premios por o suyo treballo. D'entre as suyas cintas, cal destacar Krótki film o zabijaniu (1988, con Miroslaw Baka, Krzysztof Globisz, Jan Tesarz y Zbigniew Zapasiewicz), Trois Couleurs: Bleu (1993, con Juliette Binoche, Benoît Régent y Florence Pernel) u Trois Couleurs: Blanc (1994, con Zbigniew Zamachowski, Julie Delpy, Janusz Gajos y Jerzy Stuhr).